**Τζέιν Χάντινγκ** ή, με γαλλική προφορά, **Ζαν Αντέν(ζ)** (*Jane Hading*) ήταν το καλλιτεχνικό ψευδώνυμο της Γαλλίδας ηθοποιού του θεάτρου **Ζαν-Αλφρεντέν Τρεφουρέ** (*Jeanne-Alfrédine Tréfouret*, 25 Νοεμβρίου 1859 – 28 Φεβρουαρίου 1941).

Βιογραφικά στοιχεία
-------------------

Η Χάντινγκ (αριστερά) και ο Αριστείδης Δαμαλάς στο θεατρικό έργο *Ο αρχισιδηρουργός*, περ. 1883
Η Τρεφουρέ γεννήθηκε στη Μασσαλία, όπου ο πατέρας της ήταν επίσης ηθοποιός. Η ίδια έλεγε ότι η πρώτη εμφάνιση της στη σκηνή έγινε όταν ήταν μόλις τριών ετών.

Σπούδασε στο τοπικό ωδείο και προσλήφθηκε το 1873 στο θέατρο του Αλγερίου και αργότερα από το Χεδίβειο Θέατρο του Καΐρου, όπου εμφανίσθηκε κατά σειρά σε ρόλους σουμπρέτας και ενζενί. Η φωνή της επαινέθηκε ως πολλά υποσχόμενη και όταν επέστρεψε στη Μασσαλία τραγούδησε σε οπερέτες, εκτός από την εμφάνισή της σε παραστάσεις του δράματος του Ουγκώ *Ρουί Μπλας*.

Πρωτοεμφανίσθηκε στο Παρίσι το 1879, στο έργο *La chaste Suzanne* στο Παλαί Ρουαγιάλ, και κατόπιν σε οπερέτες (*La petite mariée* και *La belle Lurette*). Το 1883 σημείωσε μεγάλη επιτυχία στο θέατρο «Gymnase» με το έργο *Ο αρχισιδηρουργός*, βασισμένο στο ομώνυμο μυθιστόρημα του Ζωρζ Ονέ.

Το 1884 η ηθοποιός παντρεύτηκε τον Βικτόρ Κονέν (Victor Koning, 1842-1894), διευθυντή του «Gymnase» (και θεατρικό συγγραφέα και λιμπρετίστα), αλλά τον χώρισε το 1887.

Το 1888 και το 1893 η Χάντινγκ περιόδευσε στην Αμερική μαζί με τον Μπενουά Κονστάν Κοκλέν. Βοήθησε στην επιτυχία του έργου του Ανρί Λαβεντάν *Le Prince d'Aurec* στο Βωντεβίλ το 1892, και αργότερα εντάχθηκε στην Κομεντί Φρανσαίζ. Η φήμη της ως μιας από τις κορυφαίες ηθοποιούς της εποχής της εδραιώθηκε όχι μόνο στη Γαλλία, αλλά και στον αγγλόφωνο κόσμο. Περιόδευσε επίσης στη Νότια Αμερική. Ο Σαρντού την επέλεξε για τον ρόλο της Μαρσέλ στο ομώνυμο έργο του το 1896.

Το ύστερο ρεπερτόριό της περιελάμβανε τα έργα *Le Demi-monde*, *La Châtelaine* του Αλφρέντ Καπύ, *Retour de Jerusalem* του Μωρίς Ντοναί, *La Princesse Georges* του Αλεξάνδρου Δουμά (υιού) και *Plus que reine* του Εμίλ Μπερζερά.

Εικόνες
-------

* Η ηθοποιός σε πίνακα του Αλφρέντ Ρολ (1890)Η ηθοποιός σε πίνακα του Αλφρέντ Ρολ (1890)
* Στον Σέργιο Πανίν το 1906Στον *Σέργιο Πανίν* το 1906

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb14653656s. Ανακτήθηκε στις 10  Οκτωβρίου 2015.
2. ↑  (Αγγλικά) *SNAC*. w6zd0xwg. Ανακτήθηκε στις 9  Οκτωβρίου 2017.
3. 1 2 3  *Ιστορικό Αρχείο Ρικόρντι*. 2216. Ανακτήθηκε στις 3  Δεκεμβρίου 2020.
4. ↑  (Αγγλικά) *Internet Movie Database*. Ανακτήθηκε στις 25  Ιουνίου 2019.
5. ↑  (Γερμανικά) *Catalog of the German National Library*. 116358203. Ανακτήθηκε στις 1  Ιουνίου 2020.
6. 1 2 3 4  *death certificate*.
7. ↑  (Γερμανικά) *Catalog of the German National Library*. 116358203. Ανακτήθηκε στις 10  Ιουνίου 2020.
8. ↑  Jane Hading, *Munsey's Magazine* (Νοέμβριος 1895)
9. ↑  «JANE HADING; Former Favorite. of Comedie Francaise Dies at 81», *The New York Times*

Πηγές
-----

* Το παρόν λήμμα ενσωματώνει κείμενο από έκδοση που είναι πλέον κοινό κτήμα: Chisholm, Hugh, επιμ.. (1911) «Hading, Jane» *Εγκυκλοπαίδεια Μπριτάννικα* (11η έκδοση) Cambridge University Press
* Το λήμμα «Αντένζ Ζαν» στη *Νέα Ελληνική Εγκυκλοπαίδεια* «Χάρη Πάτση», τόμος 5, σελ. 824

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 34716878
* LCCN: no2009018328
* ISNI: 0000 0000 5500 1837
* GND: 116358203
* SUDOC: 16246715X
* BNF: cb14653656s (data)

 |

 |